Lav et referat af nedenstående tekst:

Tekst:
Veteranen Brian Brix er på jagt efter sin første DM-titel. Lørdag aften boksede han sig flot i finalen efter en hård semifinale mod Thomas Kristensen. Det er sidste gang Brian Brix har mulighed for at være med ved DM, da han næste sæson falder for aldersgrænsen. Brian Brix har to gange tidligere været i finalen ved DM. I begge tilfælde er det endt med nederlag. Mens Brian Brix levede op til forventningerne, så skuffede klubkammeraten Jim Andreasen i letsværvægt. Han tabte stævnets mest rodede kamp mod Chris Andersen. Også i sværvægt blev det til nordjysk nederlag. Kasper Bertelsen fra Pandrup kunne som ventet ikke stille noget op mod DM-favoritten Peter Gram. I weltervægt viste den nykårede nordiske mester Carsten Hammer Sørensen fra Hobro AK flot boksning i sin semifinale mod den hårdtslående Morten B. Olson. Hobro-bokseren dominerede samtlige tre omgange og vandt stort på point. I mellemvægt skulle Pandrup BKs Jesper Christensen blot møde op i ringen for at være finaleklar. Hans modstander meldte nemlig afbud. Fjerde og sidste nordjyske deltager i finalerne er Vadums weltervægter Shaghayegh Ashkani. Hun sikrede den nystartede bokseklub i Vadum IF deres første DM-finalist nogensinde. I fluevægt kommer Heidi Holm næsten sovende til titlen. Hun er eneste tilmeldte bokser i vægtklassen, og kan søndag kalde sig dansk mester uden kamp. Det samme skete i øvrigt ved de jyske mesterskaber i februar. Også her manglede Holm fra AK Jyden en at bokse i mod. Finalerne fra DM kan følges søndag eftermiddag fra kl. 14.00 på TV2/Nord og her på tv2nord.dk.

Referat:
Der er fem nordjyske boksere med, når der søndag eftermiddag bokses DM-finaler i Aalborg Kongres og Kulturcenter.